[{"text_idx": "#000000", "text": "05.07.2023 Mu\u0308u\u0308gis valged ca. 2 kuused valget va\u0308rvi haned.\n05.07.2023 Mu\u0308u\u0308gis eesti, mandz\u030cuuria ja texase vuti tibud"}, {"text_idx": "#000001", "text": "Tuula vo\u0303itlushani on vana vene haneto\u0303ug. Oletatavalt aretatud 17. sajandil Tuula regioonis, kus rikkad kaupmehed lo\u0303bustasid end veelindude vo\u0303itlustega. Nende tellimusel siis tollased aretajad valisid linde nende vo\u0303itlusomaduste po\u0303hjal ning selle tulemuseks sai u\u0308pris originaalse va\u0308ljana\u0308gemisega lind. Esmakordselt on see to\u0303ug mainitud 1885. aastal ilmunud Ivan Abozini va\u0308ljaandes kodulindude kohta. Oletatakse, et Tuula hane aretuses on kasutatud nii Euroopa hallhane tu\u0308u\u0308pe kui ka ida poolt pa\u0308rit hiina hanesid. Tuula hane ennast on kasutatud Steinbachi vo\u0303itlushane aretuseks."}, {"text_idx": "#000002", "text": "Hanevo\u0303itlus oli va\u0308gagi populaarne spordiala ja loomulikult suhtusid sellega tegelevad aretajad nii alasse kui aretusse kirglikult ja suure pu\u0308hedumusega, tagades seela\u0308bi erakordse verepuhtuse ja silmapaistvalt eristuvad to\u0303utunnused. Hanevo\u0303itluse peamiseks levialaks oli peamiselt Vene keskosa ja ka po\u0303hjapoolsemad alad, eriti Okaa ja temasse suubuvate jo\u0303gede a\u0308a\u0308rsetel aladel. Hanevo\u0303itluste pidamise poolest kuulsaimad ning loomulikult omavahel vo\u0303istlevad linnad olid Moskva, Orjol, Tuula, Tambov, Niz\u030cni-Novgorod ja Rjazan. Pole teada, miks seda to\u0303ugu nimetatakse just Tuula haneks, kuid to\u0303ena\u0308oline on, et mingil ajaperioodil oli see to\u0303ug Tuula piirkonnas ko\u0303ige levinum ja seal elasid ka tuntuimad ja rikkaimad hanevo\u0303itluse harrastajad ning aretajad. Praegusel ajal on peamised Tuula hane aretus- ja kasvatuspiirkonnad Tuula, Brjanski ja Kaluuga oblastid ja nende u\u0308mbrus, kuid liik pole eriti arvukas."}, {"text_idx": "#000003", "text": "Tuula hani meenutab paljuski metsikut hane, ta on elavaloomuline ja va\u0308ga vastupidav. Aretusel peeti vajalikeks iseloomuomadusteks emotsionaalsust, agressiivsust ja vastupidavust."}, {"text_idx": "#000004", "text": "Tuula hani on keskmiselt rasket tu\u0308u\u0308pi, mitte va\u0308ga suur. Keskmine isane kaalub 5-6,6 kg ja emaslind 4,5-5,5 kg. Esineb ka suuremaid, kuni 8 kg kaaluvaid isendeid."}, {"text_idx": "#000005", "text": "Hall (Tuula tu\u0308u\u0308p): va\u0308rvus nagu looduslikul hallhanel, rikkalik, musta vo\u0303i sinaka la\u0308ikega, suled kitsa valge a\u0308a\u0308ristusega. Saba hall, valge a\u0308a\u0308ristusega. Ko\u0303ht valge. Noorlind on kerge pruunika varjundiga ja heledam kui ta\u0308iskasvanud lind."}, {"text_idx": "#000006", "text": "Savikarva (Kaluuga tu\u0308u\u0308p): pea, kael ja rind helepruunid, ko\u0303ht ja alaosa valged. O\u0303lad, selg, tiivad pruunika varjundiga, vo\u0303ivad olla heledamad vo\u0303i tumedamad, ilma ta\u0308ppide ja laikudeta. Iga sulg kitsa heleda a\u0308a\u0308ristusega. Saba u\u0308laosa va\u0308rviline."}, {"text_idx": "#000007", "text": "Valgel tu\u0308u\u0308bil vo\u0303ib esineda kollakaid laike."}, {"text_idx": "#000009", "text": "Pea lu\u0308hike, peaaegu u\u0308mmargune, laup lai."}, {"text_idx": "#000010", "text": "Kael lu\u0308hike ja tugev, kerge kumerusega. Silmad mustad vo\u0303i sinihallid, suhteliselt suured, laua\u0308a\u0308red mattkollased."}, {"text_idx": "#000012", "text": "Jalad tugevad, laia asetusega, roosakat vo\u0303i kollakasoranz\u030ci tooni."}, {"text_idx": "#000013", "text": "Tiivad ha\u0308sti arenenud, vo\u0303imsad, keha ligi hoidvad ega ristu seljal."}, {"text_idx": "#000014", "text": "Nokk va\u0308ga iseloomulik: massiivne, lu\u0308hike, ja\u0308me, tugev, va\u0308rvuselt pleekinudkollane, pa\u0308rgamendiva\u0308rvi."}, {"text_idx": "#000016", "text": "Lubamatud puudused: oranz\u030cikaspunane noka va\u0308rvus, punane silmalaugude va\u0308rvus, punane silmade va\u0308rvus, ku\u0308hmus selg, tiiva konstruktsiooni ko\u0303rvalekalded, tugevalt va\u0308ljaarenenud nahavolt noka all, va\u0308ljaarenenud kahekordne rasvavolt ko\u0303hul."}, {"text_idx": "#000018", "text": "Tuula hani on va\u0308heno\u0303udlik nii toidu kui elutingimuste osas, ta talub ha\u0308sti nii kuuma kui ka va\u0308ga madalat temperatuuri. Ko\u0303ige paremini sobivad talle rohumaad, hea oleks varjualuse vo\u0303imalus, sest hoolimata tugevast tervisest ta tuult ei armasta. Soovitatakse ku\u0308lvata nende jaoks po\u0303ld odra, nisu, lutserni ja ristikuga, kus nad vabalt jalutada ja toituda saaksid. Nad on va\u0308ga tugeva immuunsu\u0308steemiga ja haigestuvad harva. Pisut peaks ja\u0308lgima tema toitumist, kuna Tuula hanel on kalduvus rasvuda, see aga ei mo\u0303ju vo\u0303itlusomadustele ha\u0308sti. Hanedel peaks olema juurdepa\u0308a\u0308s veekogule vo\u0303i tiigile, ujuda neile meeldib ja tibudki vo\u0303ib vette lasta juba kolmena\u0308dalaselt, kuigi ujuda osakavad nad juba su\u0308ndimisest saadik."}, {"text_idx": "#000019", "text": "Optimaalseks mikrokliimaks peetakse +18C ja 60% o\u0303huniiskust, valguspa\u0308eva pikkus 9-10 tundi. Talvisel ajal langetatakse lindla temperatuuri +10C, ruum peab olema ha\u0308sti o\u0303hutatud ning va\u0308jas jalutamas vo\u0303ivad Tuula haned ka\u0308ia ka pakasega."}, {"text_idx": "#000020", "text": "Suvisel hooajal toituvad haned va\u0308litingimustel rohumaadel ha\u0308sti, o\u0303htuti tuleks neile anda juurde mineraalainetega teraviljasegusid. Ta\u0308iskasvanud isend peaks saama lisaks va\u0308hemalt 80g nisu, hirssi vo\u0303i otra, kondijahu lisatakse 20g, soola 3g."}, {"text_idx": "#000021", "text": "Talvisel hooajal toidetakse teraviljajahuga, ta\u0308iskasvanud isenditele 150g, noorlindudele 100 g, lisaks ko\u0308o\u0308giviljasegu porgandist, peedist ja keedetud kartulist \u2013 ta\u0308iskasvanutele 500g, noortele 200g. Teraviljasegu antakse noortele rohkem kui vanalindudele, vastavalt 100g ja 80 g, kondijahu 3g ja soola 1,5g linnu kohta. Mineraalkompleksi hanedele 30g per lind. Ja \u043c\u0435\u043b (kriit? Kaltsium?) 5g noorlindudele, 10g ta\u0308iskasvanutele. Hammustamiste va\u0308ltimiseks suurendatakse talvisel ajal mineraalsete lisandite osakaalu, soovitatakse kasutada kombineeritud so\u0308o\u0308tasid ja lisaks anda na\u0308iteks kalajahu. Nisu on soovitatav asendada odra ja maisiga, sest nisu su\u0308u\u0308es la\u0308hevad haned liialt rasva. Rukist ei tohiks neile u\u0308ldse anda, see rikub seedimise, tekitab liialt gaase."}, {"text_idx": "#000022", "text": "Talveks oleks hea varuda silo, mida vo\u0303iks anda 800g linnu kohta. Selline so\u0308o\u0308t on hea vitamiiniallikas ja vo\u0303itluslinnule on sellist so\u0308o\u0308ta va\u0308ga vaja, eriti talvel. tibudele ja noorlindudele vo\u0303ib pakkuda segu kohupiimast ja hakitud keedumunast."}, {"text_idx": "#000023", "text": "Toit peaks olema so\u0308o\u0308turites, sest allapanu pealt linnud so\u0308o\u0308ma ei hakka. Sel juhul toit lihtsalt tallatakse allapanusse. Allapanu tuleks vahetada kord na\u0308dalas, kohta, kus linnud magavad, tuleks pidevalt natuke heina panna. Po\u0303rand peab olema puhas ja kuiv, sest kuigi Tuula haned armastavad vett, et sobi neile ma\u0308rg po\u0303rand.\nKui ja\u0308rgida ko\u0303iki neid pidamise reegleid, pu\u0308sivad Tuula to\u0303ugu haned terved ja tugevad."}, {"text_idx": "#000024", "text": "Tuula hane liha peetakse u\u0308limalt maitsvaks, nimetatakse koguni, et Tuula hane liha ko\u0303rval pole teiste haneliikide liha midagi va\u0308a\u0308rt. Liha on tihke ja tugev, kuid peenekiuline ning hea toitmise korral ladestub rasv lihaste vahele u\u0308htlaselt, mitte teatud kohtadesse nagu hanedel tavapa\u0308raselt. Tuula vo\u0303itlushani on aeglase kasvuga ning ta\u0308iskasvu saavutab alles teisel eluaastal, misto\u0303ttu tema lihahanena kasvatamine pole eriti otstarbekas. Samuti on soovitatud alla kaheaastast hane suurde karja ebaku\u0308psuse to\u0303ttu veel mitte lisada, ka pole ta selles vanuses veel valmis vo\u0303itlusteks endast vanemate hanedega."}, {"text_idx": "#000025", "text": "Ta\u0308iskasvanuks saab aeglaselt, kuid \u201ckestab kaua\u201d \u2013 on ma\u0308rgitud ka 15-aastaseid isendeid, kes on ta\u0308iesti ko\u0303lbulikud to\u0303uaretuseks."}, {"text_idx": "#000026", "text": "Muneb aastas 10-25 muna. Muna on valget va\u0308rvi ja kaalub 150-180 grammi. Emaslind on hea hauduja, enamasti haudub ise, on hea ema ja ja\u0308rglaste eest hoolitseja. Isaslinnud on pesitsusajal a\u0308a\u0308rmiselt agressiivsed ja nendega peab olema va\u0308ga ettevaatlik. Ja\u0308rglased kooruvad tavaliselt kevadel. Tibud on tugevad ja pole vastuvo\u0303tlikud haigustele, nende koorumis- ja elluja\u0308a\u0308misprotsent on peaaegu 100. Kolmena\u0308dalaselt on nad juba iseseisvunud, 9-na\u0308dalane hanetibu kaalub 3,9 kg. Hanetibusid koos emadega hoitakse siseruumides, va\u0308lja vo\u0303ib nad lubada kui o\u0303hutemperatuur pole madalam kui +25C."}, {"text_idx": "#000027", "text": "Hanede perekonna moodustavad 1 isane ja 2-3 emast. Soovitatakse pidada iga perekond eraldi, kuna isahaned kipuvad omavahel konkureerima ja kaklema. Ka teiste kodulindudega nad oma agressiivsema loomu to\u0303ttu eriti ha\u0308sti ei klapi."}, {"text_idx": "#000028", "text": "Parimas vo\u0303itluseas olevaks loetakse 4-6-aastast isaslindu. Vo\u0303itluseks valitakse tugevad, hea tervisega ja agressiivsema loomuga linnud. Vo\u0303itlusva\u0308ljale saadetakse isaslind koos tema lemmikute emaslindudega, kes siis vo\u0303itluse ajal aktiivselt kaasa elavad, ha\u0308a\u0308litsedes ja justkui ergutades oma va\u0308ljavalitut. Samuti peab vo\u0303itleva hane na\u0308gemisva\u0308ljas olema tema peremees, kelle kohalolu on vo\u0303itlusvaimu u\u0308lalhoidmiseks a\u0308a\u0308rmiselt ta\u0308htis, kuna haned on va\u0308ga kiinduvad nii oma peremehesse kui kaaslastesse."}, {"text_idx": "#000029", "text": "Vastupidiselt na\u0308iteks kukevo\u0303tlustele, mis vo\u0303ivad olla va\u0308gagi jo\u0303hkrad ja verised, on hanevo\u0303itlused palju leebem vaatema\u0308ng ning sarnaneb oma olemuselt rohkem sumomaadlusele, kus vastane tuleb vo\u0303itlusalalt va\u0308lja to\u0303rjuda."}, {"text_idx": "#000030", "text": "Haned sirutavad kaelad va\u0308lja ning pu\u0308u\u0308avad nokaga haarata vastase tiivast, o\u0303la piirkonnast. Heaks vo\u0303itlejaks peetav hani oma vastast enamasti haardest ei vabasta. Lindu, kes tiiva nokast lahti laseb, et pu\u0308u\u0308da haaramiseks paremat kohta leida vo\u0303i paremat haaret saavutada, peetakse halvaks vo\u0303itluslinnuks. Samuti peetakse ebasobivaks vo\u0303itlejaks lindu, kes pu\u0308u\u0308ab vastast haarata jalgadest vo\u0303i peast. Hammustav/na\u0308pistav vo\u0303itluslind diskvalifitseeritakse. Samal ajal antakse haardest vaba tiivaga vastase pihta tugevaid lo\u0308o\u0308ke, sihtides piirkonda kaela ja keha vahel. Mo\u0303nikord on lo\u0308o\u0308gid nii tugevad, et linnul la\u0308heb taastumiseks pikalt aega. Tiivalo\u0308o\u0308gid pole siiski surmavad, ku\u0308ll aga noka ja jalgade (ku\u0308u\u0308nistega) ru\u0308ndamine, ning see on seepa\u0308rast keelatud.\nLahing lo\u0303ppeb enamasti kaotaja po\u0303genemisega. Vo\u0303itlejate va\u0308a\u0308rtust hinnatakse ka vo\u0303itluse viisi ja lahingu kestvuse ja\u0308rgi."}, {"text_idx": "#000031", "text": "Traditsioonilised on kihlveod ja panuste tegemine vo\u0303itlevatele hanedele. Ka keiserlik perekond pidas hanevo\u0303itlust prestiiz\u030csseks meelelahutuseks nind Tuula vo\u0303itlushanesid on esitletud Mitmekordseid vo\u0303itjaid hanesid so\u0303idutati tihti mo\u0308o\u0308da maad ringi koos tema emahanedega ning vastava, ku\u0308llalt ko\u0303rge hinna eest oli vo\u0303imalik soetada endale ts\u030cempioni ja\u0308rglasi."}, {"text_idx": "#000032", "text": "Vo\u0303itlusele on lubatud kaheaastased ja vanemad haned.\nKuni viienda eluaastani vo\u0303ideldakse ainult eakaaslaste vahel, pa\u0308rast viieaastast vanust vo\u0303ib lahingusse lubada erinevas vanuses hanesid, kuid mitte nooremaid kui viis aastat.\nHeaks peetakse hane, kes suudab vo\u0303idelda 30 minutit vo\u0303i kauem, andes vastasele lo\u0308o\u0308ke tiibadega ning haarates vastast nokaga tiivast vo\u0303i seljast.\nKolm korda vastasel nokaga peast kinni haaranud hani eemaldatakse vo\u0303itlusest.\nVastast nokaga jalast haaranud hani eemaldatakse vo\u0303itlusest.\nKui hani haarab vastast pa\u0308ranipust, lahutatakse vo\u0303itlejad ja nad asuvad uuesti vo\u0303itlusse. Nii vo\u0303ib toimida kolm korda. Pa\u0308rast kolmandat korda eemaldatakse vastast pa\u0308ranipust haaranud hani vo\u0303itlusest.\nKaotajaks loetakse vo\u0303itlusva\u0308ljalt po\u0303genenud hani."}, {"text_idx": "#000033", "text": "Pa\u0308ritolu: Vana vene to\u0303ug, mida mitu sajandit kasutati hanevo\u0303itluste la\u0308biviimiseks."}, {"text_idx": "#000034", "text": "To\u0303uaretuse eesma\u0308rk: vastupidava koduse to\u0303u sa\u0308ilitamine, originaalse va\u0308ljana\u0308gemise, vo\u0303itlusomaduste parandamine ja muude haneto\u0303ugude majandustulemuste parandamine. Munatoodang on keskmiselt 15 muna aastas. Muna kaal 150 g. Munakoore va\u0308rvus valge. 60 pa\u0308eva vanuselt on noorlinnu eluskaal 4 kg. Emahani haudub ha\u0308sti ja kaitseb ja\u0308rglasi."}, {"text_idx": "#000035", "text": "U\u0308ldmulje: keskmist kasvu, laia ja tugeva korpusega hani, suhteliselt lu\u0308hikese noka ja vo\u0303imsate u\u0308marate lestadega liikuv ja vastupidav."}, {"text_idx": "#000038", "text": "Keha: u\u0308mar, lai, tugev, peaaegu horisontaalselt asetsev."}, {"text_idx": "#000039", "text": "Saba: ha\u0308sti arenenud, horisontaalselt asetsev, ja\u0308rgib seljajoont, kiilukujuline."}, {"text_idx": "#000040", "text": "Rind: lai, ta\u0308is (su\u0308gav), u\u0308mar."}, {"text_idx": "#000041", "text": "Ko\u0303ht: ha\u0308sti arenenud, u\u0308mmargune, ta\u0308iskasvanud linnul on lubatud va\u0308iksem u\u0308hekordne ko\u0303huvolt."}, {"text_idx": "#000042", "text": "Tiivad: suured, tugevalt va\u0308ljaarenenud o\u0303lavo\u0308o\u0308tme lihastega, tiibade otsad ei ristu."}, {"text_idx": "#000043", "text": "Pea: lu\u0308hike, laia laubaga, ja\u0308rsu kukla ja tugevalt va\u0308ljaarenenud po\u0303selihastega. Ta\u0308iskasvanud linnul vo\u0303ib mo\u0303nikord olla kolju eesosal va\u0308ikesi va\u0308ljaulatuvaid \u201csarvekesi\u201d, mis suurenevad koos linnu vanusega, misto\u0303ttu pea na\u0308ib kaheosaline. (?)"}, {"text_idx": "#000044", "text": "Silmad: suured, u\u0308mmargused, tumedat va\u0308rvi. Silmalaud ha\u0308sti arenenud, pa\u0308rgamendiva\u0308rvi vo\u0303i tuhmkollased.."}, {"text_idx": "#000045", "text": "Nokk: keskmise pikkusega, sirge, kiilukujuline, tugev, moodustab peasulgede juurest selge piiri, ninaso\u0303o\u0303rmed suured ja kumerad. Noka va\u0308rv tuhmkollane vo\u0303i pa\u0308rgamendikollane. Noka ots elevandiluu va\u0308rvi."}, {"text_idx": "#000046", "text": "Kael: ku\u0308llaltki lu\u0308hike, tugev, kergelt painutatud u\u0308laosaga."}, {"text_idx": "#000048", "text": "Lestad/labad: u\u0308marad, suured, ku\u0308u\u0308ned musta va\u0308rvi. Lestade ja jooksmete va\u0308rvus oranz\u030cikaskollane, va\u0308hem vo\u0303i rohkem tumeda kattega."}, {"text_idx": "#000049", "text": "Savi: pea, kael ja rind helepruuni va\u0308rvi. Ko\u0303ht ja saba-alune valged. O\u0303lad, selg, tiivad, sa\u0308a\u0308red pruunikat tooni, vo\u0303ivad olla nii heledamat kui tumedamat tooni ilma ta\u0308ppide, laikudeta. Iga sulg on heleda a\u0308a\u0308risega. saba u\u0308lemine osa on va\u0308rviline."}, {"text_idx": "#000050", "text": "Hall: sulestiku va\u0308rvus sarnaneb hallhane omale, rikkalik, vo\u0303imalik must vo\u0303i helesinine varjund. Suled kitsa valge a\u0308a\u0308risega. Saba hall, valge a\u0308a\u0308risega. Ko\u0303ht ja saba-alune valged. Noorlind on heledam ja pruunika varjundiga."}, {"text_idx": "#000052", "text": "Lubamatud puudused: oranz\u030cikaspunane nokk, punased silmalaud, punase va\u0308rvusega silmad, ku\u0308u\u0308rus seljaosa, va\u0308ljaarenenud topeltvoldid ko\u0303hul, va\u0308ljaarenenud nahavolt noka all, noks u\u0308mber valge sulestik, u\u0308lesto\u0303stetud saba, ha\u0308gune/ebama\u0308a\u0308rane a\u0308a\u0308ristus sulgedel (\u0440\u0430\u0437\u043c\u044b\u0442\u0430\u044f \u043e\u043a\u0430\u0438\u0306\u043c\u043b\u0435\u043d\u043d\u043e\u0441\u0442\u044c) \u0431\u0435\u043b\u0438\u0437\u043d\u0430 \u0432 \u043c\u0430\u0445\u043e\u0432\u044b\u0445."}]